《招宝山 其一》
清代·蒋坦

山川险阻控明州，此地曾烦圣主忧。月黑千樯环粤峤，天青一主见琉球。

酸风岩穴猿啼树，夜气金银蜃作秋。一自中原戎马后，东南云气使人愁。

作者简介：清浙江钱塘人，字平伯，号蔼卿。诸生。与妻关锳皆工诗词。妻卒，落拓无聊。咸丰末避兵至慈溪，后还杭，贫饿死。有《息影庵初存稿》、《集外诗》、《微波集》。